ai4bharat/Pralekha huggingface dataset:
जनजातीय कार्य मंत्रालय
एनईएसटीएस ने आंध्र प्रदेश के विजयवाड़ा में इंदिरा गांधी म्यूनिसिपल स्टेडियम में राष्ट्रीय ईएमआरएस स्पोर्ट्स मीट 2022-23 का आयोजन किया
स्पोर्ट्स मीट 2022-23 का आयोजन 17 दिसंबर से 22 दिसंबर 2022 तक किया जा रहा है
मुख्य बिंदु:
मुख्य अतिथि श्रीमती रेणुका सिंह सरुता, राज्य मंत्री, जनजातीय कार्य मंत्रालय द्वारा कार्यक्रम का विधिवत उद्घाटन किया गया
मंत्रालय जनजातीय छात्रों को खेलों में उनकी छिपी प्रतिभा दिखाने के लिए एक राष्ट्रीय मंच प्रदान करने के लिए प्रत्येक वर्ष ईएमआरएस मीट आयोजित करता रहा है।
जनजातीय कार्य मंत्रालय  के तहत एक स्वायत्त संगठन नेशनल एजुकेशन सोसाइटी फॉर ट्राइबल स्टूडेंट्स  ने 17 दिसंबर से 22 दिसंबर, 2022 तक राष्ट्रीय ईएमआरएस स्पोर्ट्स मीट 2022-23 का आयोजन किया है। इस कार्यक्रम की मेजबानी आंध्र प्रदेश ट्राइबल वेलफेयर रेजिडेंशियल एजुकेशनल इंस्टीट्यूशंस सोसाइटी द्वारा विजयवाड़ा के इंदिरा गांधी म्यूनिसिपल स्टेडियम में की जा रही है। मुख्य अतिथि श्रीमती रेणुका सिंह सरुता, राज्य मंत्री, जनजातीय कार्य मंत्रालय द्वारा कार्यक्रम का विधिवत उद्घाटन किया गया। स्पोर्ट्स मीट का उद्घाटन समारोह उच्चतम रैंक के अधिकारियों और मंत्रियों की उपस्थिति में आयोजित किया गया और उद्घाटन समारोह को विभिन्न राज्यों के दलों द्वारा परेड, शानदार सांस्कृतिक प्रदर्शन, आकर्षक आतिशबाजी और एक मंत्रमुग्ध कर देने वाले भाषण के साथ यादगार बनाया गया।
जनजातीय कार्य मंत्रालय द्वारा स्थापित आवासीय विद्यालय सेट-अप में शिक्षा प्राप्त करने वाले जनजातीय छात्रों के लिए हर साल ईएमआरएस राष्ट्रीय खेल प्रतियोगिता वह कार्यक्रम है जिसकी सबसे ज्यादा प्रतीक्षा रहती है। एकलव्य मॉडल आवासीय विद्यालय  भारत भर में आदिवासियों  के लिए भारत सरकार की एक योजना है। ये भारत सरकार के जनजातीय कार्य मंत्रालय के मंत्रालय के प्रमुख प्रयासों में से एक है और इसे वर्ष 1997-98 में शुरू किया गया था ताकि यह सुनिश्चित किया जा सके कि आदिवासी छात्रों को दूर दराज के आदिवासी क्षेत्रों में गुणवत्तापूर्ण शिक्षा प्राप्त हो सके।
मंत्रालय जनजातीय छात्रों को खेलों में उनकी छिपी प्रतिभा दिखाने के लिए एक राष्ट्रीय मंच प्रदान करने के लिए प्रत्येक वर्ष ईएमआरएस मीट आयोजित करता रहा है। यह एक महत्वपूर्ण अवसर है जहां देश भर के आदिवासी छात्र एक राष्ट्रीय मंच पर अपनी क्षमता और क्षमताओं को उजागर करने के लिए एक साथ आते हैं। यह छह दिवसीय आयोजन एनईएसटीएस के लिए अत्यधिक महत्व रखता है क्योंकि यह इस संस्था का मेगा-इवेंट आयोजित करने का पहला वर्ष है और मंत्रालय के लिए तीसरा है। यह आयोजन सभी राज्यों और केंद्रशासित प्रदेशों को एकजुट करने में बहुत महत्व रखता है जो मानव संपर्क और आदान-प्रदान के लिए सर्वोत्कृष्ट है। खेलो इंडिया, जो कि खेलों के विकास के लिए एक राष्ट्रीय कार्यक्रम है, इसकी भावना को बढ़ावा देते हुए, ईएमआरएस राष्ट्रीय खेल प्रतियोगिता छात्रों के बीच खेलों में भागीदारी की एक मजबूत भावना पैदा करती है, जो स्वाभाविक रूप से छात्रों के पास मौजूद जबरदस्त क्षमता को प्रदर्शित करने में बेहद मददगार साबित होगा।
रक्षा मंत्रालय
ई आर शेख ने आयुध निदेशालय के पहले महानिदेशक के रूप में कार्यभार संभाला
ई आर शेख ने आयुध निदेशालय  के पहले महानिदेशक के रूप में पदभार ग्रहण किया। यह आयुध निर्माणी बोर्ड  का उत्तराधिकारी संगठन है।
वह 1984 बैच के भारतीय आयुध निर्माणी सेवा  के अधिकारी हैं, एवं आधुनिकीकरण के अगुआ रहे हैं। विशेष रूप से उन्होंने आयुध निर्माणी वारंगाँव में छोटे हथियारों के गोला-बारूद के निर्माण के लिए आधुनिक उत्पादन लाइन प्रणाली की स्थापना में योगदान दिया है। उप महानिदेशक -प्रणोदक एवं विस्फोटक के रूप में, उन्होंने विस्फोटक कारखानों में संयंत्र में आधुनिकीकरण की अनेक परियोजनाओं का निरीक्षण किया जिससे उत्पादकता, गुणवत्ता और सुरक्षा में वृद्धि हुई। उन्होंने तोपखाने के गोला-बारूद के लिए बाई-मॉड्यूलर चार्ज सिस्टम  के सफल स्वदेशी विकास का भी नेतृत्व किया।
ईआर शेख आईआईटी कानपुर से स्नातक हैं, उन्होंने विभिन्न आयुध कारखानों में काम किया है। वह पहले आयुध निर्माणी, इटारसी के महाप्रबंधक थे। उन्होंने ओएफबी और रक्षा मंत्रालय के प्रतिनिधि के रूप में विदेशों में विभिन्न रक्षा प्रतिनिधिमंडलों के सदस्य के रूप में भी काम किया है। वह आयुध रत्न पुरस्कार, 2020 के प्राप्तकर्ता भी हैं, जो उन्हें संगठन के लिए उनकी अनुकरणीय सेवाओं के लिए सम्मानित करते हुए प्रदान किया गया है ।
प्रधानमंत्री कार्यालय
श्रीलंका के वित्त मंत्री बेसिल राजपक्षे ने प्रधानमंत्री श्री नरेन्द्र मोदी से मुलाकात की
प्रधानमंत्री कार्यालय - 16 मार्च 2022भारत की आधिकारिक यात्रा पर श्रीलंका के वित्त मंत्री बेसिल राजपक्षे ने आज प्रधानमंत्री श्री नरेन्द्र मोदी से मुलाकात की।
वित्त मंत्री राजपक्षे ने द्विपक्षीय आर्थिक सहयोग बढ़ाने के लिए दोनों देशों द्वारा की जा रही पहलों के बारे में प्रधानमंत्री को जानकारी दी और श्रीलंका की अर्थव्यवस्था के लिए भारत द्वारा दिए गए समर्थन के लिए धन्यवाद दिया।
प्रधानमंत्री ने भारत की 'पड़ोस पहले' की नीति और उसके एस.ए.जी.ए.आर  सिद्धांत में श्रीलंका की केंद्रीय भूमिका के बारे में बात की। उन्होंने दोहराया कि भारत, श्रीलंका के मित्रवत लोगों के साथ सदा खड़ा रहेगा।
वित्त मंत्री राजपक्षे ने सांस्कृतिक क्षेत्र सहित, दोनों देशों के लोगों के बीच गहरे होते संबंधों का उल्लेख किया। प्रधानमंत्री ने बौद्ध और रामायण पर्यटन सर्किटों के संयुक्त प्रचार के जरिए पर्यटकों के प्रवाह में बढ़ोतरी की संभावना की ओर इशारा किया।
अंतरिक्ष विभाग
बीएआरसी में उच्च गुणवत्ता युक्त और किफायती फेस मास्क विकसित किया गया : डॉ जितेंद्र सिंह
भाभा परमाणु अनुसंधान केंद्र  मुंबई में उच्च गुणवत्ता वाला फेस मास्क विकसित किया गया है। बीएआरसी परमाणु ऊर्जा विभाग से संबद्ध है। एचईपीए फिल्टर का उपयोग करके मास्क विकसित किया गया है और इसके किफायती होने की भी उम्मीद है।
केन्द्रीय पूर्वोत्तर क्षेत्र विकास  राज्य मंत्री , प्रधानमन्त्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ जितेंद्र सिंह ने पिछले एक साल के दौरान अंतरिक्ष विभाग की प्रमुख उपलब्धियों का उल्लेख करते हुए यह जानकारी दी।
उल्लेखनीय है कि परमाणु ऊर्जा विभाग की लगभग 30 इकाइयाँ हैं जिनमें आर एंड डी, शैक्षणिक संस्थान, सहायता प्राप्त अस्पताल, पीएसयू आदि शामिल हैं। भाभा परमाणु अनुसंधान केंद्र, मुंबई की स्थापना महान वैज्ञानिक डॉ होमी जे भाभा ने भी की है, जो परमाणु ऊर्जा विभाग के तत्वावधान में कार्य करता है।
पिछले एक वर्ष के दौरान परमाणु ऊर्जा विभाग की कुछ प्रमुख गतिविधियों और पहलों का जिक्र करते हुए डॉ जितेंद्र सिंह ने कोविड -19 महामारी के मद्देनजर समाज के समर्थन में आने के लिए वैज्ञानिक समुदाय की सराहना की। उन्होंने कहा कि उच्च गुणवत्ता वाले फेस मास्क के अलावा परमाणु / न्यूक्लियर वैज्ञानिकों ने विकिरण कीटाणुशोधन के बाद व्यक्तिगत सुरक्षा उपकरण  के पुन: उपयोग के लिए प्रोटोकॉल भी विकसित किया है। उन्होंने कहा कि केंद्रीय स्वास्थ्य और परिवार कल्याण मंत्रालय इस पर विचार कर रहा है।
डॉ जितेंद्र सिंह ने कहा कि आरटीपीसीआर परीक्षण किट विकसित करने के लिए नए क्षेत्रों की पहचान की गई है। उन्होंने कहा कि किट अपेक्षाकृत किफायती है और इसके द्वारा तेजी से विश्लेषण होने की उम्मीद है।
पिछले छह वर्षों के दौरान परमाणु ऊर्जा विभाग को विशेष प्रोत्साहन और बजटीय आवंटन देने के लिए प्रधानमंत्री श्री नरेन्द्र मोदी को धन्यवाद देते हुए डॉ जितेंद्र सिंह ने प्रधानमंत्री द्वारा घोषित 20 लाख करोड़ के पैकेज का उल्लेख किया और कहा कि इसमें देश भर में विकिरण निदान संयंत्रों की स्थापना भी शामिल है जिनसे विभिन्न फलों और सब्जियों के उपयोग-अनुकूल रहने की समयसीमा बढ़ायी जा सकेगी।
डॉ जितेंद्र सिंह ने कहा कि मोदी सरकार के तहत महत्वपूर्ण उपलब्धियों में से एक यह है कि हमने परमाणु ऊर्जा की गतिविधियों का देश के विभिन्न हिस्सों में विस्तार किया है, जबकि पहले, यह केवल दक्षिण भारत या महाराष्ट्र जैसे पश्चिम के कुछ राज्यों तक ही सीमित था। उन्होंने बताया कि उत्तर भारत में गोरखपुर नामक स्थान पर पहला परमाणु संयंत्र स्थापित करने का कार्य प्रगति पर है, जो दिल्ली के काफी करीब है।
एसजी / एएम / जेके
(Visitor Counter : 396
प्रधानमंत्री कार्यालय
प्रधानमंत्री ने ईद पर देशवासियों को बधाई दी
प्रधानमंत्री श्री नरेन्द्र मोदी ने ईद के त्योहार पर देशवासियों को बधाई दी है।
अपने बधाई संदेश में प्रधानमंत्री ने कहा, “ईश्वर से यही प्रार्थना है कि यह विशेष दिन हमारे समाज में सौहार्द, करूणा और शांति की भावना जगाए।”
स्वास्थ्य एवं परिवार कल्याण मंत्रालय
भारत में 46वें दिन कोरोना के दैनिक मामलों की तुलना में प्रतिदिन ठीक होने वालों की संख्या में लगातार इजाफा
ग्यारहवें दिन दैनिक नए मामलों की संख्या 50 हजार से कम
(भारत में पिछले डेढ़ महीने से कोरोना के दैनिक मामलों की तुलना में प्रतिदिन ठीक होने वालों की संख्या में लगातार बढ़ोतरी होने का ट्रेंड जारी है। देश में लगातार ग्यारहवें दिन भी 50,000 से कम नए मामले दर्ज की गई।
पिछले 24 घंटों के दौरान कोविड-19 के 44,739 मरीज ठीक हुए हैं जबकि इस समयावधि के दौरान केवल 38,617 नए मामले सामने आए हैं। इससे सक्रिय मामलों की संख्या में 6,122 कमी आ गई जिससे अब यह 4,46,805 रह गया है। आज की तारीख में कोविड-19 के सभी मामलों की तुलना में 5.01 प्रतिशत सक्रिय मामले हैं।
पिछले कई सप्ताह से औसत दैनिक मामलों में लगातार गिरावट देखी जा रही है।
कोरोना के मामलों में यह गिरावट इस बात को दर्शाती है कि लोगों ने कोरोना से बचने के लिए उपयुक्त व्यवहार को अपने जीवन का हिस्सा बना लिया है और यूरोप तथा अमेरिकी देशों में प्रतिदिन कोरोना के बढ़ते अधिक मामलों के मद्देनजर यह काफी महत्वपूर्ण हो जाता है।
रिकवरी दर आज 93.52 प्रतिशत तक सुधरी है। ठीक होने वाले कुल मामले 83,35,109 हैं।
रिकवरी के नए मामलों में से 74.98 प्रतिशत मामले दस राज्यों / केन्द्र शासित प्रदेशों से सामने आया है।
केरल में कोविड से सबसे अधिक 6,620 व्यक्ति ठीक हुए हैं। महाराष्ट्र ने 5,123 दैनिक रिकवरी हुई है जबकि दिल्ली ने 4,421 नई रिकवरी दर्ज की गई है।
नए मामालों में से 76.15 प्रतिशत मामले दस राज्यों / केन्द्र शासित प्रदेशों से सामने आए हैं।
दिल्ली ने पिछले 24 घंटों में 6,396 मामले सामने आए हैं। केरल ने 5,792 नए मामले दर्ज किए गए हैं जबकि पश्चिम बंगाल में कल 3,654 नए मामले दर्ज किए।
पिछले 24 घंटों में 474 नई मौतों में से 78.9 प्रतिशत दस राज्यों / केंद्र शासित प्रदेशों में से हैं।
नई मौतों में से 20.89 प्रतिशत मौतें दिल्ली से हुई हैं। यहां 99 मौतें हुई हैं। महाराष्ट्र और पश्चिम बंगाल में क्रमश: 68 और 52 नई मौतें हुई हैं।
संस्कृति मंत्रालय
संगीत नाटक अकादमी ने वर्ष 2019, 2020 और 2021 के लिए उस्ताद बिस्मिल्लाह खान युवा पुरस्कार प्रदान करने हेतु 102 भारतीय कलाकारों का चयन किया
मुख्य बिंदु:
- उस्ताद बिस्मिल्लाह खान युवा पुरस्कार 40 वर्ष से कम आयु के कलाकारों को दिया जाता है
- इन पुरस्कारों के लिए देश के पूर्वोत्तर राज्यों का प्रतिनिधित्व करने वाले 19 कलाकारों का भी चुनाव किया गया है
संगीत, नृत्य और नाटक की राष्ट्रीय संस्था संगीत नाटक अकादमी ने नई दिल्ली में 6-8 नवंबर 2022 को आयोजित अपनी सामान्य परिषद की बैठक में देश भर के 102  कलाकारों का चयन किया है, जिन्होंने वर्ष 2019, 2020 और 2021 के लिए उस्ताद बिस्मिल्लाह खान युवा पुरस्कार हेतु प्रदर्शन कला के अपने संबंधित क्षेत्रों में युवा प्रतिभाओं के रूप में अपनी विशेष पहचान बनाई है।
40 वर्ष से कम आयु के कलाकारों को दिए जाने वाले उस्ताद बिस्मिल्लाह खान युवा पुरस्कार की शुरुआत प्रदर्शन कला के विभिन्न क्षेत्रों में उत्कृष्ट युवा प्रतिभाओं की पहचान करने और उन्हें प्रोत्साहित करने तथा उन्हें अपने जीवन की शुरुआत में ही राष्ट्रीय पहचान दिलाने के उद्देश्य से की गई थी, ताकि वे अपने चुने हुए क्षेत्रों में अधिक प्रतिबद्धता एवं समर्पण भाव के साथ काम कर सकें।
युवा कलाकार प्रदर्शन कलाओं की संपूर्ण सरगम को कवर करते हैं जैसे कि हिंदुस्तानी और कर्नाटक दोनों तरह के कंठ संगीत, बांसुरी, सितार एवं मृदंगम सहित हिंदुस्तानी व कर्नाटक दोनों के वाद्य संगीत तथा संगीत की अन्य प्रमुख परंपराएं आदि।
अरुणाचल प्रदेश, असम, मणिपुर, मेघालय, नगालैंड, सिक्किम और त्रिपुरा से पुरस्कार के लिए चुने गए पूर्वोत्तर के 19 कलाकारों के साथ देश के पूर्वोत्तर राज्यों को भी पर्याप्त प्रतिनिधित्व दिया गया है।
उस्ताद बिस्मिल्लाह खान युवा पुरस्कार में 25,000/- रुपये  की नकद राशि दी जाती है। युवा पुरस्कार संगीत नाटक अकादमी के अध्यक्ष द्वारा एक विशेष समारोह में प्रदान किया जाएगा।
पुरस्कार विजेताओं के पूर्ण विवरण के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 525वां दिन
भारत का समग्र टीकाकरण कवरेज 196.92 करोड़ से अधिक हुआ
आज शाम 7 बजे तक 13 लाख से अधिक टीके की खुराक दी गई
भारत का कोविड -19 टीकाकरण कवरेज आज 196.92 करोड  से अधिक हो गया है। आज शाम 7 बजे तक 13 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10408620
|
|
दूसरी खुराक
|
|
10060786
|
|
प्रीकॉशन डोज
|
|
5610298
|
|
एफएलडब्ल्यू
|
|
पहली खुराक
|
|
18422891
|
|
दूसरी खुराक
|
|
17619229
|
|
प्रीकॉशन डोज
|
|
9935156
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
36208792
22306246
|
|
आयु वर्ग 15-18 वर्ष
|
|
पहली खुराक
|
|
60268146
|
|
|
|
दूसरी खुराक
|
|
48262876
|
|
आयु वर्ग 18-44 वर्ष
|
|
पहली खुराक
|
|
558064867
|
|
दूसरी खुराक
प्रीकॉशनडोज
|
|
499746298
2398935
|
|
आयु वर्ग 45-59 वर्ष
|
|
पहली खुराक
|
|
203414030
|
|
दूसरी खुराक
प्रीकॉशन डोज
|
|
193085760
2288735
|
|
60 वर्ष से अधिक
|
|
पहली खुराक
|
|
127228285
|
|
दूसरी खुराक
|
|
120580580
|
|
प्रीकॉशन डोज
|
|
23345946
|
|
कुल दी गई पहली खुराक
|
|
1014015631
|
|
कुल दी गई दूसरी खुराक
|
|
911661775
|
|
प्रीकॉशन डोज
|
|
43579070
|
|
कुल
|
|
1969256476
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 24जून, 2022 
|
|
एचसीडब्ल्यू
|
|
पहली खुराक
|
|
53
|
|
दूसरी खुराक
|
|
869
|
|
प्रीकॉशन डोज
|
|
16216
|
|
एफएलडब्ल्यू
|
|
पहली खुराक
|
|
163
|
|
दूसरी खुराक
|
|
1343
|
|
प्रीकॉशन डोज
|
|
70980
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
88263
241040
|
|
आयु वर्ग 15-18 वर्ष
|
|
पहली खुराक
|
|
35851
|
|
|
|
दूसरी खुराक
|
|
100192
|
|
आयु वर्ग 18-44 वर्ष
|
|
पहली खुराक
|
|
34565
|
|
दूसरी खुराक
प्रीकॉशन डोज
|
|
333066
98166
|
|
आयु वर्ग 45-59 वर्ष
|
|
पहली खुराक
|
|
5729
|
|
दूसरी खुराक
प्रीकॉशन डोज
|
|
76308
49476
|
|
60 वर्ष से अधिक
|
|
पहली खुराक
|
|
4708
|
|
दूसरी खुराक
|
|
50920
|
|
प्रीकॉशन डोज
|
|
182417
|
|
कुल दी गई पहली खुराक
|
|
169332
|
|
कुल दी गई दूसरी खुराक
|
|
803738
|
|
प्रीकॉशन डोज
|
|
417255
|
|
कुल
|
|
1390325
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
वित्त मंत्रालय
आयकर विभाग का कई राज्यों में गेमिंग गतिविधियों, ऑनलाइन सट्टेबाजी आदि में शामिल एक समूह के परिसरों में तलाशी अभियान
आयकर विभाग ने गेमिंग गतिविधि, ऑनलाइन सट्टेबाजी  आदि में शामिल एक कारोबारी समूह के यहां 15.02.2022 को तलाशी और जब्ती अभियान चलाया। इस दौरान मुंबई, दिल्ली, सूरत, जयपुर, पुणे और कोलकाता में फैले कुल 29 परिसरों को कवर किया गया। इस तलाशी कार्रवाई के दौरान पता चला कि ये समूह गोपनीय तरीके से काम कर रहा था और इसने कानून प्रवर्तन एजेंसियों से अपनी संचालन गतिविधियों और आय को छुपाया था। इस समूह द्वारा अपनी गतिविधियों से उत्पन्न राजस्व ज्यादातर नकद में है।
ये समूह मुंबई से काम करता है और बड़े ग्राहक आधार से नकदी एकत्र करने के लिए विभिन्न शहरों में इसके एजेंटों और क्षेत्र प्रबंधकों का एक विस्तृत नेटवर्क है जो निजी ऑपरेटरों के क्लाउड सर्वर पर होस्ट की गई वेबसाइटों का इस्तेमाल करता है। तलाशी के दौरान पता चला कि, ग्राहकों को आईडी और पासवर्ड देने के बाद एजेंटों/क्षेत्र प्रबंधकों द्वारा उनसे नकद लेने के बाद उनके खातों में अंक जमा किए जाते हैं। इसके बाद नकदी को हवाला ऑपरेटरों के जरिए मुंबई भेजा जाता है। तलाशी के दौरान जो सामान जब्त किया गया उनमें हाथ से लिखे नोट, दस्तावेज और रोज़ाना के नकद लेनदेन के उस विस्तृत ब्यौरे के डिजिटल साक्ष्य हैं जिन्हें खाते की बही में शामिल किया जाना है।
इस तलाशी से पता चला कि ये समूह अपनी बेहिसाब नकदी को खातों की बहियों में असुरक्षित ऋण, सिक्योरिटी प्रीमियम, साझेदार की पूंजी, कृषि आय, शेयर लेनदेन, कमीशन और व्यापारिक आय आदि के रूप में समायोजन प्रविष्टियों के रूप में पेश कर रहा है। ये नकदी प्रवेश प्रदाता समूहों द्वारा नियंत्रित या हवाला चैनलों के जरिए नकली/शैल कंपनियों की कई परतों के जरिए भेजी गई है। खाते की बहियों में पेश की गई राशि को रियल एस्टेट और प्रतिभूति बाजार में निवेश किया गया है। प्रारंभिक जांच में पिछले 6 महीनों में 600 करोड़ रुपये से ज्यादा के नकद कारोबार का पता चला है।
अब तक 550 करोड़ रुपये से ज्यादा मूल्य की सूचीबद्ध प्रतिभूतियां और 30 बैंक खाते अस्थाई रूप से अटैच किए जा चुके हैं। 3.08 करोड़ रुपये नकद  और 81 लाख रुपये के आभूषण जब्त किए गए हैं।
इस संबंध में आगे की जांच जारी है।
उपभोक्ता कार्य, खाद्य एवं सार्वजनिक वितरण मंत्रालय
प्रधानमंत्री गरीब कल्याण अन्न योजना दीपावली तक के लिए बढ़ाई गई
नवंबर तक 80 करोड़ लोगों को हर महीने मुफ्त खाद्यान्न मिलता रहेगा
एफसीआई ने पीएमजीकेएवाई के तहत सभी राज्यों/ केन्द्र शासित प्रदेशों को 69 एलएमटी मुफ्त खाद्यान्न की आपूर्ति की
पीएमजीकेएवाई के अंतर्गत सभी 36 राज्यों/ केन्द्र शासित प्रदेशों ने मई 2021 के लिए 100 प्रतिशत मुफ्त खाद्यान्न प्राप्त कर लिया है
पूर्वोत्तर राज्यों अरुणाचल प्रदेश, मेघालय, मिजोरम, नागालैंड और त्रिपुरा ने मई-जून, 2021 के लिए पूरा खाद्यान्न प्राप्त किया
भारत सरकार पीएमजीकेएवाई के तहत पूरी लागत का वहन करेगी
प्रधानमंत्री श्री नरेन्द्र मोदी ने कल राष्ट्र के नाम अपने संबोधन में प्रधानमंत्री गरीब कल्याण अन्न योजना  को दीपावली तक बढ़ाने के फैसले के बारे में जानकारी दी। इसका मतलब है कि 80 करोड़ लोगों को नवंबर, 2021 तक हर महीने निश्चित मात्रा में मुफ्त खाद्यान्न मिलता रहेगा।
07.06.2021 तक भारतीय खाद्य निगम सभी 36 राज्यों/ केन्द्र शासित प्रदेशों को 69 एलएमटी मुफ्त खाद्यान्न की आपूर्ति कर चुका है। 13 राज्य/ केन्द्र शासित प्रदेशों आंध्र प्रदेश, अरुणाचल प्रदेश, चंडीगढ़, गोवा, केरल, लक्षद्वीप, मेघालय, मिजोरम, नागालैंड, पुडुचेरी, पंजाब, तेलंगाना और त्रिपुरा ने मई-जून, 2021 के लिए हुए आवंटन का पूरी तरह उठान कर लिया है। 23 राज्यों/ यूटी अंडमान व निकोबार द्वीप समूह, असम, बिहार, छत्तीसगढ़, दमन दीव डीएंडएनएच, दिल्ली, गुजरात, हरियाणा, हिमाचल प्रदेश, जम्मू व कश्मीर, झारखंड, कर्नाटक, लद्दाख, मध्य प्रदेश, महाराष्ट्र, मणिपुर, ओडिशा, राजस्थान, सिक्किम, तमिलनाडु, उत्तर प्रदेश, उत्तराखंड और पश्चिम बंगाल ने मई, 2021 के आवंटन का 100 प्रतिशत प्राप्त कर लिया है।
पूर्वोत्तर के 7 राज्यों में से 5 राज्यों अरुणाचल प्रदेश, मेघालय, मिजोरम, नागालैंड, त्रिपुरा ने मई-जून, 2021 के आवंटन का पूरी तरह उठान कर लिया है। मणिपुर और असम में मुफ्त खाद्यान्न को प्राप्त करने का काम तेजी से जारी है और जल्द ही इसके पूरा होने की संभावना है।
एफसीआई सभी राज्यों/ यूटी सरकारों को सुचारू आपूर्ति सुनिश्चित करने के लिए देश भर में खाद्यान्न पहुंचा रहा है। मई 2021 के दौरान एफसीआई द्वारा 46 रैक्स प्रति दिन की दर से 1433 खाद्यान्न रैक्स का लदान किया गया।
भारत सरकार राज्यों/ केन्द्र शासित प्रदेशों के साथ किसी भी प्रकार की साझीदारी के बिना खाद्य सब्सिडी, अंतर-राज्यीय परिवहन और डीलर मार्जिन/ अतिरिक्त डीलर मार्जिन का पूरी तरह वहन करेगी।
भारत सरकार ने सभी राज्यों/ केन्द्र शासित प्रदेशों की सरकारों को पीएमजीकेएवाई के तहत खाद्यान्न का मुफ्त वितरण समयबद्ध तरीके से करने के लिए कहा है। प्रधानमंत्री गरीब कल्याण अन्न योजना के तहत मौजूदा कोविड महामारी के बीच लाभार्थियों को मुफ्त खाद्यान्न की आपूर्ति की जा रही है और इस प्रकार लाभार्थियों के लिए खाद्य सुरक्षा उपलब्ध कराई जा रही है। भारत सरकार ने कोरोना वायरस के चलते पैदा आर्थिक हालातों से गरीबों के सामने आई मुश्किलों को दूर करने के लिए प्रधानमंत्री गरीब कल्याण अन्न योजना  का ऐलान किया था। योजना के तहत, एनएफएसए के दायरे में आने वाले लाभार्थियों को प्रति व्यक्ति प्रति महीना 5 किलोग्राम की दर से खाद्यान्न दिया जा रहा है।
पीएमजीकेएवाई के तहत उठान का विवरण
रक्षा मंत्रालय
भारतीय सेना ने पूरी तरह से प्रशिक्षित 20 सैन्य घोड़ों और 10 बारूदी सुरंग का पता लगाने वाले कुत्तों को बांग्लादेश सेना को सौंपा
आम तौर पर दोनों देशों के बीच और खासतौर पर दोनों सेनाओं के बीच द्विपक्षीय संबंधों को और अधिक मजबूत करने के प्रयासों के तहत, भारतीय सेना ने बांग्लादेश सेना को उपहार में पूरी तरह से प्रशिक्षित 20 सैन्य घोड़े और 10 बारूदी सुरंग का पता लगाने वाले कुत्ते दिए। इन घोड़ों और कुत्तों को भारतीय सेना के रेमाउंट और वेटरनरी कोर द्वारा प्रशिक्षित किया गया था। भारतीय सेना ने इन विशेषज्ञ कुत्तों और घोड़ों को प्रशिक्षित करने और उन्हें संभालने के लिए बांग्लादेश सेना के जवानों को प्रशिक्षित भी किया है।
भारतीय सेना के प्रतिनिधिमंडल का नेतृत्व ब्रह्मास्त्र कोर के चीफ ऑफ स्टाफ मेजर जनरल नरेंद्र सिंह खरौद ने किया, जबकि बांग्लादेश सेना के प्रतिनिधिमंडल का नेतृत्व मेजर जनरल मोहम्मद हुमायूं कबीर ने किया, जो जेसोर स्थित डिवीजन की कमान संभाल रहे हैं। सौंपने का यह समारोह भारत-बांग्लादेश सीमा पर पेट्रापोल- बेनापोल एकीकृत चेक पोस्ट  पर आयोजित किया गया। ढाका में भारतीय उच्चायोग के ब्रिगेडियर जे. एस. चीमा भी इस कार्यक्रम में उपस्थित थे।
पीपुल्स रिपब्लिक ऑफ बांग्लादेश के साथ भारत की साझेदारी इस क्षेत्र में अच्छे पड़ोसी संबंधों के एक आदर्श के रूप में सामने है। इस भावना के साथ दोनों देशों के बीच बने बंधन के और भी मजबूत होने की उम्मीद है।
ब्रह्मास्त्र कोर के चीफ ऑफ स्टाफ मेजर जनरल नरेंद्र सिंह ने कहा, “भारतीय सेना में सैन्य कुत्तों का प्रदर्शन सराहनीय रहा है। हम सुरक्षा जैसे मुद्दों पर बांग्लादेश जैसे मित्र देश की सहायता करने के लिए हमेशा तत्पर हैं। जहां तक सुरक्षा की बात है, कुत्तों ने अपनी क्षमता साबित की है। जिन कुत्तों को सौंपा गया है, वे बारूदी सुरंग एवं निषिद्ध पदार्थों का पता लगाने में बेहद कारगर हैं।”
आवास एवं शहरी कार्य मंत्रालय
एक तारीख एक घंटा एक साथ
1 अक्टूबर 2023 को सुबह 10 बजे नागरिकों के नेतृत्व में स्वच्छता के लिए एक घंटे के श्रमदान का राष्ट्रीय आह्वान
9 साल पहले माननीय प्रधानमंत्री श्री नरेंद्र मोदी ने 2014 में स्वच्छता के लिए एक स्पष्ट संदेश देकर आह्वान किया था। सभी क्षेत्रों से आने वाले नागरिकों ने इसका स्वागत किया और सक्रियता दिखाते हुए स्वच्छ भारत के लिए स्वामित्व लेने में अत्यधिक उत्साह दिखाया। परिणामस्वरूप स्वच्छता एक राष्ट्रीय स्वभाव परिवर्तन बन गया और हर किसी की जुबान पर स्वच्छ भारत मिशन एक घरेलू नाम की तरह बन गया। मन की बात के 105वें एपिसोड में माननीय प्रधानमंत्री ने 1 अक्टूबर को सुबह 10 बजे सभी नागरिकों द्वारा सामूहिक रूप से स्वच्छता के लिए 1 घंटे के श्रमदान की अपील की, जो गांधी जयंती की पूर्व संध्या पर ही बापू को 'स्वच्छांजलि' होगी। स्वच्छता ही सेवा अभियान पर अपने विचार रखते हुए उन्होंने कहा, “1 अक्टूबर यानी रविवार को सुबह 10 बजे स्वच्छता पर एक बड़ा कार्यक्रम आयोजित होने जा रहा है। आप भी समय निकालकर स्वच्छता से जुड़े इस अभियान में सहयोग करें। आप भी अपनी गली, आस-पड़ोस... किसी पार्क, नदी, झील या किसी अन्य सार्वजनिक स्थान पर इस स्वच्छता अभियान में शामिल हो सकते हैं।”
अपने आस-पड़ोस से लेकर रेलवे ट्रैक तक, धार्मिक स्थानों से लेकर राजमार्गों तक, सार्वजनिक स्थानों से लेकर घरों तक, अब कचरा मुक्त भारत का समय है। हर स्थानीय शहरी निकाय और ग्राम पंचायत सफाई अभियान के लिए जगह का चयन करेगी। ये सभी स्थल एक मानचित्र पर उपलब्ध होंगे जिन्हें सभी नागरिक स्वच्छता ही सेवा- सिटिजन पोर्टल https://swachhatahiseva.com/ पर उपलब्ध विकल्पों के माध्यम से देख और चुन पाएंगे। NGO/ RWA और निजी संगठन आदि जो सफाई कार्यक्रम आयोजित करने के इच्छुक हों, वे भी यूएलबी/जिला प्रशासन, जो भी हो, इसी पोर्टल पर ऑनलाइन आवेदन कर पाएंगे। अनुमति मिलने के बाद वे सभी नए इवेंट क्रिएट कर पाएंगे। गतिविधि के समापन के बाद इवेंट क्रिएट करने वाले संगठनों को कार्यक्रम में हुई भागीदारी और उसके मुख्य अंश आदि का विवरण देना होगा। सफाई अभियान स्थल पर ही लोग अपने फोटो क्लिक कर इसी पोर्टल पर अपलोड कर सकेंगे। इसके अलावा उन्हें आधिकारिक हैशटैग: #SwachhBharat, #SwachhataHiSeva और हैंडल्स @SwachhBharatGov, @swachhbharat इत्यादि के साथ सोशल मीडिया पर भी साझा कर सकेंगे। स्वच्छता ही सेवा पोर्टल पर नागरिकों और इन्फ्लूएंसर्स को पखवाड़े से जुड़ने और स्वच्छता दूत बनने का निमंत्रण देने का भी प्रावधान है।
स्वच्छ भारत मिशन के 9 साल के उपलक्ष्य में 15 सितंबर से 2 अक्टूबर तक स्वच्छता पखवाड़ा- स्वच्छता ही सेवा 2023 का आयोजन किया जा रहा है। इस पखवाड़े में पुरानी इमारतों की मरम्मत से ले कर जल-निकायों की सफाई, घाटों की सफाई से ले कर दीवारों को रंगने, नुक्कड़ नाटकों से ले कर रंगोली प्रतियोगिताओं जैसे सभी काम हो रहे हैं। पखवाड़े के उद्घाटन से ले कर अब तक स्वच्छता ही सेवा अभियान से 5 करोड़ से भी अधिक नागरिक जुड़ चुके हैं।